Diari Oficial de la Generalitat Valenciana


Sumari del DOGV 3598, del 06-10-1999 (1999/8253)

RESOLUCIÓ de 6 d'agost de 1999, del conseller d'Obres Públiques, Urbanisme i Transports, que aprova definitivament la modificació puntual número 30 del Pla General d'Ordenació Urbana d'Orihuela.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8253


Data del document
:   06-08-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 6 d'agost de 1999, del conseller d'Obres Públiques, Urbanisme i Transports, que aprova definitivament la modificació puntual número 30 del Pla General d'Ordenació Urbana d'Orihuela. [1999/F8253]
  
Vist l'expedient que fa referència al projecte de modificació puntual número 30 del Pla General d'Ordenació Urbana d'Orihuela (Alacant), i de conformitat amb els següents
  
Antecedents de fet
  
Primer
  
L'Ajuntament d'Orihuela, en la sessió plenària celebrada el dia 12 de desembre de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, l'11 d'agost de 1997, i en un dels diaris de més difusió provincial, el 3 d'octubre de 1997. No s'hi van presentar al·legacions en contra.
  
Segon
  
La documentació està integrada per memòria informativa i justificativa i plànols de l'estat actual i modificat.
  
Tercer
  
Consten en l'expedient els següents informes sectorials:
  
1. Informe favorable emés per la Direcció General de Patrimoni Artístic de la Conselleria de Cultura, Educació i Ciència, de 6 d'octubre de 1997.
  
2. Informe de la Confederació Hidrogràfica del Segura, de 25 de juny de 1998, del tenor literal següent:
  
«1. L'aprovació de la modificació no comporta pronunciament sobre l'extensió del domini públic hidràulic.
  
2. La distància de l'illa a la vora de la canalització quasi duplica la que hi ha en l'actualitat. Encara que aquesta distància no arriba als cinc metres que la Llei d'Aigües estableix per a la zona de servitud, la realitat és que en aquesta part del nucli històric de la ciutat d'Orihuela no pot pretendre's, atesa la seua catalogació historicoartística, l'establiment de la zona esmentada ni tan sols a llarg termini.
  
3. S'ha de tenir en compte que l'avinguda de càlcul per a la canalització del riu Segura executat fa pocs anys tenia un període estadístic de retorn de 50 anys, i era de 500 el d'aquelles avingudes els nivells teòrics aconseguits de les quals defineixen, en la Llei d'Aigües, les zones inundables, la qual cosa s'ha de tenir en consideració a l'hora de concedir llicències en l'ús del sòl, a fi de reduir els riscos derivats».
  
Quart
  
La Comissió Territorial d'Urbanisme d'Alacant, reunida en la sessió del dia 2 d'octubre de 1998, va informar favorablement sobre l'aprovació definitiva del present expedient, encara que va supeditar la seua remissió a aquesta Conselleria d'Obres Públiques, Urbanisme i Transports fins que s'esmenen determinades deficiències que es van comunicar a l'ajuntament.
  
A la vista de la documentació presentada per l'Ajuntament d'Orihuela, el president de l'esmentada comissió territorial, el 8 de juny de 1999, va considerar corregides les deficiències indicades en l'acord citat anteriorment.
  
Fonaments de dret
  
Primer
  
Respecte del procediment, en aquest cas, s'han complit les prescripcions legalment establides per a les modificacions de plans d'aquesta mena. En efecte, segons el que estableix l'article 55.1 de la vigent Llei Reguladora de l'Activitat Urbanística (LRAU) i en l'article 175 del Reglament de Planejament de la Comunitat Valenciana, el canvi o substitució de determinacions en els plans i programes exigeix complir el mateix procediment legal previst per a la seua aprovació. Aquest està constituït pels articles 35 i següents de l'esmentada LRAU i els articles 155 i següents del Reglament de Planejament. Consta en l'expedient que s'han complit els requisits exigits per a l'aprovació dels plans. Així mateix, s'han sol·licitat els diferents informes preceptius i la documentació està completa.
  
Segon
  
Quant al fons de l'assumpte, l'expedient té per objecte el canvi d'alineacions d'una part de l'illa situada en el carrer del Río i la part del darrere que dóna al riu Segura, designada en el pla especial de protecció del centre històric d'Orihuela com a 10/45; en concret afecta les parcel·les, 13, 14, 15, 16, 17, 18 i 19 d'aquesta i la unitat d'execució número 21 del pla especial esmentat.
  
En aquest sentit, es modifica l'alineació de les esmentades parcel·les, i es recula en el carrer del Río respecte de l'alineació fixada en el Pla General d'Ordenació Urbana i es consolida la que realment existeix en la part que dóna al riu Segura, així com es redueix la separació a aquest i s'afegeix una volada de dos metres cap al riu a partir de la planta baixa. D'altra banda, se suprimeix la doble alçària prevista en el passatge de 3,00 metres situat junt a la finca 10/45, que comunicava amb l'espai lliure creat al marge del riu.
  
Es justifica en l'alineació de l'entorn urbanístic en el carrer del Río i la consolidació formal de l'illa, així mateix l'ajuntament considera innecessari el passatge previst en el pla especial, atés que no cal la comunicació amb l'espai lliure previst.
  
La present modificació del Pla General d'Ordenació Urbana d'Orihuela comporta una alteració en l'ordenació detallada i, per tant, d'estricte interés públic local, i consta d'informes favorables tant de la Conselleria de Cultura, Educació i Ciència com de la Confederació Hidrogràfica del Segura, organismes afectats per la modificació en l'àmbit de les seues competències.
  
Tercer
  
D'acord amb el que estableix l'article 40.2 de la LRAU, no hi ha objeccions ni impediments urbanístics legals que entrebanquen l'aprovació definitiva del present expedient.
  
Quart
  
El conseller d'Obres Públiques, Urbanisme i Transports és competent per a resoldre sobre l'aprovació definitiva dels instruments de planejament, de conformitat amb el que estableix l'article 39.1 de la LRAU, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Comunitat Valenciana.
  
Vistos els preceptes legals esmentats i la resta de general i pertinent aplicació, resolc:
  
Aprovar definitivament la modificació puntual número 30 del Pla General d'Ordenació Urbana d'Orihuela.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 6 d'agost de 1999.- El conseller d'Obres Públiques, Urbanisme i Transports: José Ramón García Antón.